CELEX: 21990D0719(01)
Language: el
Date: 1990-06-18 00:00:00
Title: Απόφαση αριθ. 5/90 της Μεικτής Επιτροπής ΕΟΚ-Ισλανδίας της 18ης Ιουνίου 1990 σχετικά με τη συμπλήρωση και την τροποποίηση, στο πλαίσιο της κοινής δήλωσης όσον αφορά την επανεξέταση των τροποποιήσεων των κανόνων καταγωγής λόγω εισαγωγής του εναρμονισμένου συστήματος του παραρτήματος ΙΙΙ του πρωτοκόλλου αριθ. 3 σχετικά με τον ορισμό των «προϊόντων καταγωγής» και τις μεθόδους διοικητικής συνεργασίας

Αριθ. L 187/ 16                     Επίσημη Εφημερίδα των Ευρωπαϊκών Κοινοτήτων                            19. 7. 90
                        ΑΠΟΦΑΣΗ ΑΡΙΘ. 5/90 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ
                                                 της 18ης Ιουνίου 1990
                σχετική με τη συμπλήρωση και την τροποποίηση, στο πλαίσιο της κοινής δήλωσης όσον
                αφορά την επανεξέταση των τροποποιήσεων των κανόνων καταγωγής λόγω εισαγωγής του
                εναρμονισμένου συστήματος, του παραρτήματος III του πρωτοκόλλου αριθ. 3 σχετική με τον
                     ορισμό των «προϊόντων καταγωγής» και τις μεθόδους διοικητικής συνεργασίας
                H ΜΕΙΚΤΗ ΕΠΙΤΡΟΠΗ,
                Έχοντας υπόψη :
                τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της
                Ισλανδίας, που υπογράφηκε στις Βρυξέλλες στις 22 Ιουλίου 1972,
                το πρωτόκολλο αριθ. 3 σχετικά με τον ορισμό των «προϊόντων καταγωγής και τις μεθόδους
                διοικητικής συνεργασίας, το οποίο στη συνέχεια θα αναφέρεται με την ονομασία «πρωτό­
                κολλο αριθ. 3» , και ιδίως το άρθρο 28 του πρωτοκόλλου αυτού,
                Εκτιμώντας :
                ότι η κοινή δήλωση που επισυνάπτεται στην απόφαση αριθ. 1 /88 της μεικτής επιτροπής
                ΕΟΚ-Ισλανδίας προβλέπει την επανεξέταση των μεταβολών των κανόνων καταγωγής λόγω
                εισαγωγής του εναρμονισμένου συστήματος, εφόσον οι εν λόγω μεταβολές έχουν σαν αποτέ­
                λεσμα κατάσταση που είναι δυσμενής για τα συμφέροντα των θιγόμενων τομέων ·, ότι
                προβλέπει να αποκατασταθεί η ουσία του σχετικού κανόνα καταγωγής όπως ήταν πριν από
                την απόφαση αριθ. 1 /88 ·
                ότι o κανόνας καταγωγής που ισχύει για τα ψάρια, άλλα από ζωντανά που υπάγονται στις
                κλάσεις ΕΣ 0302 έως 0304, όπως θεσπίζεται με την απόφαση αριθ. 1 /88 της μεικτής επιτροπής
                ΕΟΚ-Ισλανδίας, πρέπει να τροποποιηθεί προκειμένου να αποκατασταθεί το ουσιαστικό
                περιεχόμενό του όπως ήταν πριν από την εισαγωγή του εναρμονισμένου συστήματος,
                ΑΠΟΦΑΣΙΣΕ ΤΑ ΑΚΟΛΟΥΘΑ :
                                                        Άρθρο 1
                Οι κλάσεις και οι σχετικοί κανόνες που αναφέρονται στον πίνακα που προσαρτάται στην
                παρούσα απόφαση παρεμβάλλονται ή αντικαθιστούν τις αντίστοιχες κλάσεις του πίνακα που
                αναφέρεται στο παράρτημα III του πρωτοκόλλου αριθ. 3 της συμφωνίας ΕΟΚ-Ισλανδίας.
                                                        Άρθρο 2
                H παρούσα απόφαση τίθεται σε ισχύ την 1η Απριλίου 1990.
                Βρυξέλλες, 18 Ιουνίου 1990.
                                                                       Για τη μεικτή επιτροπή
                                                                            O Πρόεδρος
                                                                             R. CΟΗΕΝ
 ---pagebreak--- 19. 7 . 90                       Επίσημη Εφημερίδα των Ευρωπαϊκών Κοινοτήτων                               Αριθ. L 187/ 17
                                                      ΠΑΡΑΡΤΗΜΑ
                                                                                  Επεξεργασία ή μεταποίηση
        Κλάση ΕΣ                 Περιγραφή εμπορευμάτων                      επί μη καταγομένων υλών η οποία
                                                                     προσδίδει το χαρακτήρα του καταγόμενου προϊόντος
           (D                             (2)                                                (3)
    0302 έως 0304 Ψάρια, άλλα από τα ζωντανά                    Κατασκευή κατά την οποία όλες οι χρησιμοποιούμενες
                                                                ύλες του κεφαλαίου 3 πρέπει να είναι ήδη καταγόμενες